ཤིན་ཧྭ་གསར་འགྱུར་ཁང་གིས་ཟླ༥པའི་ཚེས༢༣ཉིན་སྤེལ་བའི་འཕྲིན་དུ།རྒྱལ་ཁབ་ཀྱི་ཀྲུའུ་ཞི་ཞིས་ཅིན་ཕིང་ཕྱི་ཚེས༢༣ཉིན་མི་དམངས་ཚོགས་ཁང་ཆེན་མོ་ནས་ཀྲུང་གོ་དང་ཉི་ཧོང་ཕྱོགས་གཉིས་ཀྱི་མཛའ་འབྲེལ་སྤེལ་རེས་ཚོགས་འདུར་ཞུགས་པ་མ་ཟད་གསུངས་བཤད་གལ་ཆེན་གནང་།ཁོང་གིས།ཀྲུང་གོ་དང་ཉི་ཧོང་གཉིས་ཀས་ལོ་རྒྱུས་ཀྱི་དཔྱད་གཞི་མེ་ལོང་དུ་བཟུང་ནས།འབྱུང་འགྱུར་ལ་ཁ་ཕྱོགས་པའི་དགོངས་དོན་བརྩི་སྲུང་བྱེད་དགོས་པ་དང་།ཀྲུང་ཉི་ཕྱོགས་གཉིས་ཀྱི་ཆབ་སྲིད་ཡིག་ཆ་བཞིའི་རྨང་གཞིའི་སྟེང་།ཐུན་མོང་ཐོག་ཞི་མཐུན་འཕེལ་རྒྱས་ལ་སྐུལ་འདེད་དང་།མི་རབས་ནས་མི་རབས་བར་མཛའ་མཐུན་འབྲེལ་བ་ཡོང་པར་ཇུས་འགོད་བྱེད་པ།རྒྱལ་ཁབ་གཉིས་འཕེལ་རྒྱས་ཀྱི་མཛེས་སྡུག་ལྡན་པའི་མ་འོངས་པ་བསྐྲུན་པ་བརྒྱུད་ཨེ་ཤ་ཡ་དང་འཛམ་གླིང་གི་ཞི་བདེ་ལ་བྱས་རྗེས་འཇོག་དགོས་ཞེས་བསྟན།